CELEX: 32020R0423
Language: bg
Date: 2020-03-19 00:00:00
Title: Регламент за изпълнение (ЕС) 2020/423 на Комисията от 19 март 2020 година за изменение на Регламент (ЕО) № 1010/2009 по отношение на административните споразумения с трети държави относно сертификатите за улов на продукти от морски риболов

20.3.2020   
               
               
                  BG
               
               
                  Официален вестник на Европейския съюз
               
               
                  L 84/15
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/423 НА КОМИСИЯТА
         от 19 март 2020 година
         за изменение на Регламент (ЕО) № 1010/2009 по отношение на административните споразумения с трети държави относно сертификатите за улов на продукти от морски риболов
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1005/2008 на Съвета от 29 септември 2008 г. за създаване на система на Общността за предотвратяване, възпиране и премахване на незаконния, недеклариран и нерегулиран риболов (1), и по-специално член 20, параграф 4 от него,
         като има предвид, че:
         
                     (1)
                  
                  
                     Административните споразумения с трети държави относно сертификатите за улов за продукти от риболов са изброени в приложение IX към Регламент (ЕО) № 1010/2009 на Комисията (2). Тези споразумения включват образци на сертификатите за улов, заверени от компетентните органи на съответните трети държави.
                  
               
                     (2)
                  
                  
                     Образецът на сертификата за улов на Съединените американски щати беше преработен от компетентните органи на тази държава, по-специално с оглед на новия ИТ инструмент CATCH, който Комисията разработи за целите на схемата на Съюза за сертифициране на улова.
                  
               
                     (3)
                  
                  
                     Приложение IX към Регламент (ЕО) № 1010/2009 следва да бъде съответно изменено.
                  
               
                     (4)
                  
                  
                     Мерките, предвидени в настоящия регламент, са в съответствие със становището на Комитета по рибарство и аквакултури,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение IX към Регламент (ЕО) № 1010/2009 се изменя съгласно приложението към настоящия регламент.
         
         
            Член 2
            Влизане в сила
            Настоящият регламент влиза в сила на седмия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 19 март 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 286, 29.10.2008 г., стр. 1.
         
            (2)  Регламент (ЕО) № 1010/2009 на Комисията от 22 октомври 2009 г. за определяне на подробни правила за прилагането на Регламент (ЕО) № 1005/2008 на Съвета за създаване на система на Общността за предотвратяване, възпиране и премахване на незаконния, недеклариран и нерегулиран риболов (ОВ L 280, 27.10.2009 г., стр. 5).
      
      
         
            ПРИЛОЖЕНИЕ
            В приложение IX към Регламент (ЕО) № 1010/2009 раздел 2 се заменя със следното:
            
               „Раздел 2
               
               
                  СЪЕДИНЕНИ АМЕРИКАНСКИ ЩАТИ
               
               СХЕМА ЗА СЕРТИФИЦИРАНЕ НА УЛОВА
               В съответствие с член 12, параграф 4 от Регламент (ЕО) № 1005/2008, по отношение на продуктите от риболов, получени от улов с риболовни кораби, плаващи под знамето на САЩ, сертификатът за улов, предвиден в член 12 от Регламент (ЕО) № 1005/2008 и в приложение II към същия регламент, се заменя със сертификата за улов на САЩ, основан на системата на САЩ за сертифициране на улова (описана в допълнение 2), която представлява електронна система за докладване и съхранение на данни под контрола на органите на САЩ и гарантира същото ниво на контрол от страна на органите, каквото се изисква съгласно схемата на Европейския съюз за сертифициране на улова.
               Образец на сертификата за улов на САЩ, който заменя сертификата за улов и сертификата за реекспорт на Европейския съюз, е даден в допълнение 1. Преработеният сертификат за улов на САЩ може да обхваща продукти от риболов, получени от улова с отделни кораби или групи кораби, както е описано в допълнение 2.
               ВЗАИМОПОМОЩ
               Взаимопомощта, предвидена в член 51 от Регламент (ЕО) № 1005/2008, се развива с цел да се улесни обменът на информация и административното сътрудничество между съответните компетентни органи в САЩ и държавите — членки на Европейския съюз, въз основа на подробните правила за взаимопомощ, определени в Регламент (ЕО) № 1010/2009 на Комисията.
               
                  
                     Допълнение 1
                     
                        
                     
                        
                  
               
               
                  
                     Допълнение 2
                     Целта на преработената през 2019 г. схема за документиране на улова на САЩ е да се издава единен сертификат за улов за експортни пратки от САЩ към Европейския съюз на продукти от риболов — непреработени и преработени.
                     В сертификата за улов на САЩ от американските износители ще се изисква: 1) да посочат конкретния кораб, извършил улова на рибата или продуктите от риболов, съставляващи пратката, заедно с цялата необходима информация, изисквана съгласно удостоверението на САЩ за законен улов; или 2) да посочат името на групата кораби, които са извършили улова на рибата или продуктите от риболов, съставляващи пратката, заедно с цялата необходима информация, изисквана съгласно удостоверението на САЩ за законен улов.
                     Групирането ще се използва за видовете риболов, при които има значително смесване на улова в морето или на брега (напр. видовете риболов, включващи, но не само, тези, при които първоначалният улов се сортира по размер преди по-нататъшното му препращане — напр. уловът на омар; или тези, при които група кораби, извършващи улова, претоварват улова в морето на транспортен кораб).
                     Групирането ще се извършва от американския производител или преработвател, който изисква сертификата, и ще бъде обект на одит. В съответствие с текущата практика в САЩ американският производител или преработвател ще отговаря за съхраняването на цялата информация относно корабите или на списъка на корабите, които са участвали в улова, съставляващ пратката, и при поискване ще предоставя тази информация на компетентния правителствен орган на САЩ.
                     Възможността за обработка на данните на един кораб или на група кораби ще позволи на САЩ да изготвят единен сертификат за всяка пратка, като в същото време имат достъп до цялата информация за корабите, участвали в улова, съставляващ тази пратка.
                     Посочената информация ще бъде предоставяна на органите на държавата членка вносител при поискване, отправено до компетентния правителствен орган на САЩ.
                  
               “